Diari Oficial de la Generalitat Valenciana


Sumari del DOGV 8210, del 11-01-2018 (2018/199)

RESOLUCIÓ de 8 de gener de 2018, de la Direcció General de Treball i Benestar Laboral, per la qual es deixa sense efecte la modificació de l'ordinal onzé de la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms a la Comunitat Valenciana, per a l'exercici 2017, en la redacció que en fa la Resolució de 20 de novembre de 2017 , quant al termini màxim per a resoldre i notificar la resolució.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/199


Data del document
:   08-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 8 de gener de 2018, de la Direcció General de Treball i Benestar Laboral, per la qual es deixa sense efecte la modificació de l'ordinal onzé de la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms a la Comunitat Valenciana, per a l'exercici 2017, en la redacció que en fa la Resolució de 20 de novembre de 2017 , quant al termini màxim per a resoldre i notificar la resolució. [2018/199]  
  
En data 26 de setembre de 2017, es va publicar en el Diari Oficial de la Generalitat Valenciana la Resolució de 21 de setembre de 2017, de la Direcció General de Treball i Benestar Laboral, per la qual es convoquen ajudes destinades a finançar els costos fixos d'inclusió en el Règim Especial de Treballadors per Compte Propi o Autònoms de la Seguretat Social dins del Programa de foment del treball autònom a la Comunitat Valenciana, per a l'exercici 2017. En el resolc onzé de la referida resolució de convocatòria, s'establia que el termini màxim per a resoldre i notificar la resolució seria de sis mesos, a comptar de la finalització del termini de presentació de sol·licituds.  
Mitjançant la Resolució de 20 de novembre de 2017 (DOGV 24.11.2917), de la Direcció General de Treball i Benestar Laboral, a fi de tramitar i resoldre el procediment de concessió de subvencions com més prompte millor possible, es va acordar la tramitació d'urgència d'aquesta convocatòria, modificant el referit resolc onzé de l'esmentada Resolució de 21 de setembre de 2017. No obstant això, les dificultats sorgides en la tramitació d'aquestes subvencions, i el temps necessari per a la seua tramitació, aconsellen, donat l'interés social d'aquestes ajudes, adequar novament el termini màxim per a resoldre i notificar la resolució, a fi de no fer-los perdre el seu objecte i finalitat.  
  
Per l'anterior i de conformitat amb el que estableix l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determina les conselleries en què s'articula l'Administració de la Generalitat; el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball; l'Ordre 15/2017, de 20 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i s'estableix el procediment de concessió de les ajudes del Programa de foment del treball autònom a la Comunitat Valenciana, i la Resolució d'aquesta Direcció General de Treball i Benestar Laboral de 21 de setembre de 2017, resolc:  
  
  
Deixar sense efecte la redacció donada a l'ordinal onzé de la Resolució de 21 de setembre de 2017, per la Resolució de 20 de novembre de 2017, de la Direcció General de Treball i Benestar Laboral, i queda el resolc esmentat de la manera següent:  
  
Onzé. Resolució de concessió, termini, notificació i recursos  
1. La competència per a resoldre la concessió d'aquestes ajudes correspon a la persona titular de la conselleria competent en matèria de treball, i per delegació d'aquesta, a la persona titular de la direcció general competent en matèria de treball.  
2. La resolució haurà de ser dictada de forma expressa i notificada en el termini màxim de sis mesos comptats a partir de l'endemà de la data en què haguera finalitzat el termini de presentació de sol·licituds. El contingut de la resolució serà l'establit en l'article 16 de les bases reguladores.  
3. Tota alteració de les condicions tingudes en compte per a la concessió de la subvenció, i, en tot cas, l'obtenció concurrent de subvencions i ajudes atorgades per altres administracions o ens públics o privats, nacionals o internacionals, podrà donar lloc a la modificació de la resolució de concessió.  
4. La resolució de concessió que es dicte posa fi a la via administrativa i contra aquesta podrà interposar-se recurs potestatiu de reposició davant del mateix òrgan que l'ha dictat, en el termini d'un mes a comptar des de l'endemà de la notificació de la resolució, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de gener de 2018.- La directora general de Treball i Benestar Laboral: Cristina Moreno Fernández.